钦定古今图书集成/明伦汇编/交谊典/第012卷 > 性理会通 > 《人伦》
## 钦定古今图书集成/明伦汇编/交谊典/第012卷 > 性理会通 > 《人伦》

君臣朋友之际，其合不正，未有久而不离者，故“贤者
顺理而安行，智者知几而固守。”

“人之大伦，其别有五，自昔圣贤皆以为天之所叙，而
非人之所能为也。”然以今考之，则惟父子兄弟为天
属，而以人合者居其三焉，是则若有可疑者。然夫妇
者，天属之所由以续者也；君臣者，天属之所赖以全
者也；朋友者，天属之所赖以正者也。是则所以纪纲
人道，建立人极，不可一日而偏废。虽或以人而合，其
实皆天理之自然，有不得不合者。此其所以为天之
所叙，而非人之所能为者也。然是三者之于人，或能
具其形矣，而不能保其生；或能保其生矣，而不能存
其理；必欲君臣、父子、兄弟、夫妇之间交尽其道而无
悖焉。非有朋友以责其善，辅其仁，其孰能使之然哉？
故朋友之于人伦，其势若轻而所系“为甚重，其分若
疏而所关为至亲，其名若小而所职为甚大，此古之
圣人修道立教所以必重乎此而不敢忽焉者也。”然
自世教不明，君臣父子、兄弟、夫妇之间既皆莫有尽
其道者，而朋友之伦废阙为尤甚。世之君子虽或深
病其然，未必深知其所以然也。予尝思之：父子也，兄
弟也，天属之亲也，非其乖戾之极，固不能轻以相弃。
而夫妇君臣之际，又有杂出于物情事势而不能自
已者。以故虽或不尽其道，犹得以相牵联比合而不
至于尽坏。至于“朋友”，则其亲不足以相维，其情不足
以相固，其势不足以相摄，而为之者初未尝知其理
之所从，职之所任，其重有如此也。且其于君臣、父子、
兄弟、夫妇之间，犹或未尝求尽其道，则固无所藉于
责善辅仁之益。此其所以恩疏而义薄，轻合而易离，
亦无怪其相视漠然如行路之人也。夫人伦有五，而
其理则一，朋友者又所藉以维持是理，而不使悖焉
者也。由夫四者之不求尽道，而朋友以无用废，然则
朋友之道尽废，而责善辅仁之职不举，彼夫四者，又
安得独立而久存哉！勉斋黄氏曰：“朋友者，人类之中，
志同而道合者也。故曰‘天叙有典，岂人力也哉。君臣、
父子、夫妇、长幼，一失其序，则天典不立矣。朋友道绝，
则此四者，虽欲各居其分，不可得也。善而莫予告也，
过而莫予规也，观感废而怠心生，讲习疏而实理晦，
则五常百行，颠倒错谬，而’”不可胜救矣。然则“朋友”者。
列于人伦。而又所以纪纲人伦者也。所可重者若此。
而世莫之重焉。可不为之屡叹也耶。

广平游氏曰：“孟子之论《尚友》也，以一乡之善士为未
足，而求之一国；以一国之善士为未足，而求之天下；
以天下之善士为未足，而求之古人。无友不如己者，
尚友之道也。求得贤者，尚而友之，则闻其所不闻，见
其所不见，而德日起矣。此仲尼所以期子夏之日进
也。”

《朱子》曰：“朋友之交，责善所以尽吾诚，取善所以益吾
德，非以相为赐也，然各尽其道而无所苟焉，则丽泽
之益，自有不能已者。”

勉斋黄氏曰：“斯道之显晦，系于人物之盛衰。盖义理
以讲习而明，德性以相观而善，孑然独立而无与为
侣，则学问废而识见浅，绳约弛而怠慢生，古之人所
以重《朋来》之乐者，岂不以此与？”

鲁斋许氏曰：“凡取友必须趋向，正当切磋琢磨，有益
于己者。若乃邪僻卑污，与夫柔佞不情，相诱为非者，
谨勿近之。”